Diari Oficial de la Generalitat Valenciana


Sumari del DOGV 9037, del 09-03-2021 (2021/2292)

ORDRE 4/2021, d'1 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la vigència de l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes compensatòries pels costos de prevenció i erradicació de la salmonel·losi en l'avicultura a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2021/03/01/4/dof/vci/html**

### Dades del document

Número de DOGV
:   9037

Data del DOGV
:   09-03-2021

Secció del DOGV
:   I. DISPOSICIONS GENERALS

Número del document
:   2021/2292


Data del document
:   01-03-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació
    * avicultura
    * animal de granja
    * explotació agrària
    * sector agrari

ORDRE 4/2021, d'1 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la vigència de l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes compensatòries pels costos de prevenció i erradicació de la salmonel·losi en l'avicultura a la Comunitat Valenciana. [2021/2292]  
PREÀMBUL  
  
El Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea, publicat en el Diario Oficial de la Unión Europea núm. 193, d'1 de juliol de 2014, pàgines 1 a 75, estableix en l'article 52 «Entrada en vigor i aplicabilitat. El present reglament entrarà en vigor l'1 de juliol de 2014. El present reglament serà aplicable fins al 31 de desembre de 2020».  
El Reglament (UE) núm. 702/2014, de la Comissió, de 25 de juny de 2014, estableix en l'article 51.4, que al final del període de validesa del present Reglament, els règims d'ajuda exempts en virtut d'aquest continuaran estant-ho durant un període d'adaptació de sis mesos.  
  
Tenint en compte l'experiència en aquest àmbit d'ajudes, en principi resulta necessari revisar periòdicament la política d'ajudes estatals. Per aquesta raó, el període d'aplicació del Reglament (UE) núm. 702/2014, de la Comissió, de 25 de juny de 2014, ha de ser limitat. Per consegüent en les ordres d'ajudes s'especifica per recomanació dels informes de la Direcció General de Fons Europeus incloure en l'articulat de l'ordre de bases d'ajudes la vigència del reglament esmentat. No obstant això, resulta oportú establir una redacció que davant les possibles pròrrogues del Reglament (UE) núm. 702/2014 de la Comissió, de 25 de juny de 2014, o durant els períodes d'adaptació permeta que es mantinga la vigència de les ordres d'ajuda. Aquesta modificació de l'Ordre de bases no està prevista en el Pla normatiu de la Generalitat de la Conselleria d'Agricultura, Desenvolupament Rural, Emergència Climàtica i Transició Ecològica, perquè en el moment de la seua redacció s'estava pendent de la possible publicació d'un nou reglament o de la possible pròrroga del Reglament 702/2014.  
Les directrius de la Unió Europea aplicables a les ajudes estatals en els sectors agrícola i forestal i en les zones rurals de 2014 a 2020 («directrius») són aplicables fins al 31 de desembre de 2020. El 8 de setembre de 2018, la Comissió va iniciar una revisió de les directrius amb vista a substituir-les per altres noves per al període comprés entre 2021 i 2027. La formulació d'aquestes noves directrius dependrà en gran manera de les normes aplicables a l'ajuda al desenvolupament rural en virtut de la proposta de Reglament sobre el suport als plans estratègics que han d'elaborar els estats membres en el marc de la política agrícola comuna (PAC). No obstant això, el procediment legislatiu per a l'adopció d'aquesta proposta segueix pendent i l'adopció tant d'aquest reglament com de les normes delegades i d'execució subsegüents es demorarà durant algun temps. A fi de permetre que la Comissió continue amb l'avaluació de les ajudes estatals sobre la base de les directrius vigents i de facilitar que la seua revisió es complete després de l'adopció de la reforma de la PAC, convé prorrogar el període d'aplicació de les directrius fins al 31 de desembre de 2022.  
  
Vista la comunicació de la Comissió, de 7 de desembre de 2020, per la qual es modifiquen les directrius de la Unió Europea aplicables a les ajudes estatals en els sectors agrícola i forestal i en les zones rurals de 2014 a 2020 pel que fa al seu període d'aplicació i per la qual s'introdueixen adaptacions temporals per a tindre en compte l'impacte de la pandèmia de Covid-19 (DO C 424 de 08.12.2020, p. 30); Reglament (UE) 2020/2008 de la Comissió, de 8 de desembre de 2020, pel qual es modifiquen els reglaments (UE) núm. 702/2014 i (UE) núm. 1388/2014 pel que fa al seu període d'aplicació i altres ajustos pertinents (DO L 414 de 09.12.2020, p. 15).  
Atés que es donen els supòsits de bona regulació administrativa de l'article 129.1 de la Llei 39/2015, d'1 d'octubre, per ser necessària la modificació de l'ordre de bases per a aconseguir l'eficàcia de l'objectiu de la línia d'ajudes i que aquesta modificació es fa mitjançant la publicació de la present ordre amb la proporcionalitat adequada per a la finalitat que es pretén d'ampliar la vigència de la línia d'ajuda d'acord amb l'ordenament jurídic comunitari d'ampliació de la vigència del Reglament (UE) núm. 702/2014, de la Comissió, de 25 de juny de 2014, i mitjançant el procediment establit per a la creació de les normes administratives i amb la transparència oportuna en aquest procediment a través de la publicació dels diferents tràmits en la pàgina web agroambient.gva.es fins a la seua publicació en el Diari Oficial de la Generalitat Valenciana.  
Atés que es justifica la no inclusió del projecte d'ordre en el Pla normatiu de la Generalitat, per la circumstància imprevisible de la possible publicació d'un nou reglament o de la possible pròrroga del Reglament (UE) núm. 702/2014, de la Comissió, de 25 de juny de 2014.  
  
Tenint en compte que el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura Desenvolupament Rural Emergència Climàtica i Transició Ecològica estableix que l'exercici de la potestat reglamentària en matèria de ramaderia correspon a la consellera d'Agricultura, Desenvolupament Rural, Emergència Climàtica i Transició Ecològica.  
Per tot el que s'ha exposat, a proposta de la direcció general competent en matèria de ramaderia, i en virtut de les facultats que em confereix l'article 28.e de la Llei 5/1983, de 30 de desembre, del Consell, i l'article 160.2b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, vistos els informes preceptius emesos, l'informe de l'Advocacia de la Generalitat, conforme amb el dictamen del Consell Jurídic Consultiu,  
  
ORDENE  
  
Article únic. Modificació parcial de l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes compensatòries pels costos de prevenció i erradicació de la salmonel·losi en l'avicultura a la Comunitat Valenciana  
Es modifica la disposició final segona (vigència) que queda redactat en la forma indicada en l'annex d'aquesta ordre  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang que s'oposen al que es disposa en la present ordre.  
  
DISPOSICIONS FINALS  
  
Primera. Delegació de competències  
Es delega el director general competent en matèria de ramaderia per a la concessió i denegació de les ajudes contemplades en aquesta ordre.  
  
Segona. Facultat de desplegament  
Es faculta el director general competent en matèria de ramaderia per a dictar els actes, resolucions i instruccions que siguen necessaris per al desplegament i aplicació de la present ordre.  
  
  
Tercera. Entrada en vigor  
La present norma entrarà en vigor l'endemà de la seua publicació en el Diari Oficial de la Generalitat Valenciana.  
  
València, 1 de marc de 2021  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÁ HERRERA  
ANNEX ÚNIC  
Modificació parcial de l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes compensatòries pels costos de prevenció i erradicació de la salmonel·losi en l'avicultura a la Comunitat Valenciana  
  
Apartat únic  
Es modifica la disposició final segona (vigència), que queda redactat de la següent manera:  
  
En compliment de l'article 52 del Reglament (UE) núm.702/2014, sobre l'entrada en vigor i aplicabilitat del règim d'ajudes a les quals s'acull aquesta ordre, la present ordre d'ajudes només estaran vigents mentre es mantinga aquest Reglament (UE) núm. 702/2014, de la Comissió, les seues modificacions o pròrrogues; tot això, sense perjudici que els règims d'ajuda que entren en l'àmbit d'aplicació del Reglament (UE) núm. 1305/2013 i siguen cofinançats pel FEADER o reben finançament nacional suplementari per a aquestes mesures cofinançades, continuen estant exempts de l'obligació de notificació al llarg del període de programació, d'acord amb el citat Reglament (UE) núm. 1305/2013 i les seues disposicions d'aplicació.


Còpia Permalink ELI